v2025.

**ADATKEZELÉSI TÁJÉKOZTATÓ**

**a meghirdetett állásra jelentkezők adatkezelésével kapcsolatban**

1. **Adatkezelő megnevezése, elérhetősége:** Szeged Megyei Jogú Város Önkormányzata Egyesített Szociális Intézmény, cím: 6724 Szeged, Kálvária sugárút 45., e-mail: titkarsag@egyszocint.ritek.hu, tel: 62/425-177)
2. **Adatvédelmi tisztviselő neve, elérhetősége**: RITEK Zrt., székhelye: 6724 Szeged, Huszár utca 1., e-mail címe: [dpo@ritek.hu](mailto:dpo@ritek.hu), telefonszáma: +36 62 421-247
3. **Érintettek kategóriái:** az Adatkezelő adott álláshirdetésére jelentkező vagy foglalkoztatási célból önként jelentkező természetes személy.
4. **A kezelt személyes adatok:**

Az érintett leendő dolgozó esetén Név, Születési név, Születési hely, Születési idő, Édesanyja neve, Állandó lakcím, Tartózkodási hely, Adóazonosító jel, Telefonszám, iskolai végzettség, pályakezdő-e, nyugdíjas-e (nyugdíjhatározatban és értesítőben foglalt adatok), valamint a járási hivatal által az álláskeresési ellátások megszüntetésével kapcsolatosan kiállított igazoláson szereplő személyes adatok, munkavégzés helye, munkaviszony kezdő napja, munkakör, munkaidő, munkabérigény összege, motivációs nyilatkozat, bemutatandó végzettséget igazoló okiratok, idegen nyelv ismerete és igazolása, nyilatkozat a gép- vagy teherjármű vezetői jogosítványról, referenciák, előző munkahelyek adatai

1. **Az adatkezelés célja:** közalkalmazotti, munka-, vagy közfoglalkoztatási jogviszony létesítése céljából a jelentkező személy alkalmasságának felmérése és az elbírálás folyamata alatti kapcsolattartás biztosítása.
2. **A személyes adatkezelés jogalapja:**
3. A 2016/679 Rendelet „GDPR” 6. cikk (1) bekezdés a) pont szerint, az érintett önkéntes hozzájárulása, amelyet az érintett a jelen Tájékoztató elfogadásával ad meg,
4. A 2016/679 Rendelet „GDPR” 6. cikk (1) bekezdés b) pont szerint, az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges
5. A személyes adatok forrása: részben közvetlenül az érintettől kerülnek felvételre, részben az Adatkezelő működésével összefüggésben vagy a működésével kapcsolatban feladatot ellátó más személytől vagy szervtől, mint beküldőtől származó iratokban kezelhet olyan személyes adatokat, amelyeket nem az érintettek maguk bocsátottak az Adatkezelő rendelkezésére, különösen más szervektől kapott kimutatások, igazolásokban szereplő adatok.
6. Az adatkezelés során automatizált döntéshozatalra és profilalkotásra nem kerül sor. Az adatkezelő harmadik országba/nemzetközi szervezet részére nem továbbít személyes adatot.
7. **Címzettek I., a személyes adatokhoz való adatkezelői hozzáférés:** Az Adatkezelő alkalmazásában vagy megbízásában álló személyek, akik számára ez a jogosultság a munkakörükben dokumentáltan és áttekinthetően előírásra került; különösen a szervezet vezetője és azok az ügyintézők, akiknek a munkaköri kötelezettségébe tartozik az adatkezelés céljának a gyakorlati megvalósítása.
8. **Címzett II., a következő, a GDPR 4. cikk 10. pont szerinti harmadik fél részére történő adat átadás: ---**
9. **Címzett III., Az Adatkezelő által igénybe vett Adatfeldolgozók:**

|  |  |  |
| --- | --- | --- |
| **Címzett szervezet neve:** | **Elérhetőségek** | **Címzett feladatai** |
| RITEK Zrt. | 6724 Szeged, huszár u. 1., Honlap: http://www.ritek.hu/, Központi e-mail: iroda@ritek.hu, Telefonszám: 62 / 421-605 | IT rendszer üzemeltetés, levelező rendszer tárhely szolgáltatása |

1. **A személyes adatok tárolásának időtartama**: a pályázó beleegyező nyilatkozata alapján, a dokumentációkat az álláshely betöltéséről szóló döntést követően 4 hónapig őrzi meg az Adatkezelő, ezt követően azokat az Adatkezelő megsemmisíti, törli.
2. **Adatbiztonság az adatkezelés során:** Az Adatkezelő a papír alapú iratok kezelése és az elektronikus adatok használata során az információbiztonsági előírásai alapján, megfelelően gondoskodik arról, hogy ne forduljon elő adatvédelmi incidens.
3. **Az érintett adatkezeléssel kapcsolatos jogai:**

A „GDPR” alapján:

* Tájékoztatás kéréshez, betekintéshez (hozzáféréshez) való jog. Az érintett az Adatkezelőtől kérheti, az adjon tájékoztatást, hogy róla milyen személyes adatot kezelnek, annak forrásáról, az adatkezelés céljáról, jogalapjáról, időtartamáról, az adattovábbítás jogalapjáról és címzettjéről.
* A helyesbítéshez való jog. Az érintett helyesbítéshez való joga minden adatkezelési jogalap vonatkozásában megilleti. Az Adatkezelő a kérelmem esetén indokolatlan késedelem nélkül helyesbíti az érintettre vonatkozó pontatlanul kezelt személyes adatokat.
* Adattörléshez (elfeledtetéshez) való jog. Az érintett kérheti, hogy az Adatkezelő törölje a személyes adatait. A törlési kérelmet az Adatkezelő különösen abban az esetben utasítja el, ha a jogszabály őt a személyes adatok tárolására és / vagy zárolásra kötelezi, pl. hatósági vagy bírósági eljárás során.
* Zároláshoz való jog. Az érintett kérheti, hogy a személyes adatait az Adatkezelő zárolja, ami a tárolt személyes adatok megjelölését jelenti a jövőbeli kezelésük korlátozása céljából. A zárolás addig tart, amíg az érintett által megjelölt indok szükségessé teszi az adatok tárolását.
* A tiltakozáshoz való jog. Az érintett írásban tiltakozhat az adatkezelés ellen. Így például, ha az Adatkezelő személyes adatot közvetlen üzletszerzés, ennek érdekében például a személyes adatára vonatkozó matematikai és statisztikai elemző eljárásokat alkalmazna, vagy közvélemény-kutatás vagy tudományos kutatás céljából továbbítaná, felhasználná.
* Adathordozhatósághoz való jog. Az érintett jogosult kérni az Adatkezelőtől a személyes adatainak adatkezelők közötti, másik adatkezelőnek történő közvetlen továbbítását, ha ez technikailag megvalósítható és nem ütközik uniós vagy nemzeti jogszabály előírásába.
* Önkéntes hozzájárulás esetén a visszavonáshoz való jog. Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
* Jogorvoslathoz való jog.

1. Az érintteti jogok gyakorlásának módja: az Érintett az Adatkezelőhöz és / vagy az adatvédelmi tisztviselőjéhez fordulhat (személyesen, telefonon, vagy e-mailen) adatvédelmi jogi kérdéseivel, valamint a gyakorolni kívánt jogai érvényesítésével kapcsolatosan.
2. Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.
3. Az Érintett által beküldött jogosulti igény, kérés esetén, az Adatkezelő köteles a kérelem benyújtásától számított legrövidebb idő alatt, legfeljebb azonban egy hónapon belül, közérthető formában, az érintett erre irányuló kérelmére írásban megadni a válaszát.
4. **Jogorvoslathoz való jog:**

Ha az érintettnek nem sikerült a személyes adatával kapcsolatos tiltakozását, panaszát, kérelmét az Adatkezelőnél megnyugtató módon rendeznie és / vagy úgy ítéli meg, hogy személyes adatai kezelésével kapcsolatban jogsérelem következett be vagy annak közvetlen veszélye fennáll, úgy

* **a Nemzeti Adatvédelmi és Információszabadság Hatóságnál** jogosult bejelentést tenni és / vagy
* jogosult polgári peres eljárásban **bírósághoz fordulni,** amelynek elbírálása a Szegedi Törvényszék hatáskörébe tartozik. Az érintett választása szerint a per a lakóhelye szerinti törvényszék előtt is megindítható.

**A Nemzeti Adatvédelmi és Információszabadság Hatóság elérhetőségei:**

Székhely: 1055 Budapest, Falk Miksa utca 9-11.

Postacím: 1363 Budapest, Pf. 9.

E-mail: ugyfelszolgalat@naih.hu

Telefon: +36 (1) 391 1400, +36 (30) 683-5969 és +36 (30) 549-6838

Honlap: [www.naih.hu](http://www.naih.hu/)

1. **Egyéb tájékoztató elemek:**

* Az adatkezelés alapvetően a GDPR 6. cikk (1) bekezdés a) pont szerint önkéntes hozzájáruláson alapul.
* A személyes adatok kezelése a GDPR 6. cikk (1) bekezdés b) pont szerint alapján is történik.
* Ha a személyes adatokat az érintett nem kívánja megadni, akkor a foglalkoztatása nem valósulhat meg.

S z e g e d, 2025. február

Zsótér Ágnes főigazgató

s.k.